תלמידי כיתה ו׳ בבית הספר הציגו ידע רב בתחום הפיתוח הטכנולוגי בהמצאת ינשוף רובוטי להרחקת עטלפים. ראש עיריית רמלה יואל לביא בירך על הזכיה: "ההישג מביא כבוד לעיר תלמידיה ומחנכיה, ברכות לתלמידים למורים ולהנהלת ביה"ס"
התחרות התקיימה במסגרת יריד חקר ארצי במדע וטכנולוגיה באוניברסיטת ירושלים. ראש עיריית רמלה מר יואל לביא בירך על ההישג המביא כבוד לעיר, תלמידיה ומחנכיה . לביא הדגיש , כי ההישג מהווה המשך ישיר לפרס החינוך הארצי בו זכתה באחרונה רמלה. לביא: ״העירייה משקיעה משאבים רבים במערכת החינוך בנושא לימוד תחום הרובוטיקה המדעים והתחום הטכנולוגי. התשתית החינוכית בעיר זוכה לשבחים הן מתושבי העיר, תלמידיה, מחנכיה והן ממשרד החינוך. ההצטיידות העצומה באמצעים טכנולוגיים והכשרת מורים לשימוש בהם יוצרת תשתית לשיפור ההישגים. ברכות לתלמידים למורים ולהנהלת בית הספר״.
מנהלת אגף החינוך והנוער הגב׳ איילת כהן בירכה את התלמידים וצוות בית הספר וציינה, כי זהו עוד הישג בשרשרת ההישגים שגורפים תלמידי רמלה בתחרויות ארציות ומחוזיות בתחום החינוך. מנהלת בית הספר הגב׳ דורית נבו ציינה , כי בתחרות השתתפו 54 בתי ספר מכל המחוזות בארץ. נבו: ״תלמידי כיתה ו׳ בבית הספר הציגו ידע רב בתחום הפיתוח הטכנולוגי בהמצאת ינשוף רובוטי להרחקת עטלפים וקטפו את המקום הראשון בתחרות. אנו גאים מאד בתלמידינו ובמורה למדעים שרית שמואל שליוותה את התלמידים בתהליך המשמעותי״. כבוד!
מבית הספר נמסר, כי המורה למדעים שרית שמואל ונציג מהשכבה יטוסו לארצות הברת לייצג את ישראל ביריד חקר העולמי. כבוד גדול לבית ספר אופק בפרט ולעיר רמלה בכלל.